2013 vit jo i mirë për Kongresin 
Kongresi miraton numrin më të vogël të ligjeve, vetëm 57
Kongresi i 113-të amerikan ka qënë më pak produktivi në histori, me Dhomën e Përfaqësueve dhe Senatin që kanë kaluar vetëm 57 projekt-ligje që janë miratuar më pas nga Presidenti Barack Obama. Analistët thonë se edhe për një qeveri të ndarë, në të cilën demokratët kontrollojnë Shtëpinë e Bardhë ndërsa republikanët Dhomën e Përfaqësuesve, puna e Kongresit ka qënë në nivele rekord të ulta. Siç njofton korrespondentja e Zërit të Amerikës pranë kongresit Cindy Saine, shumica e analistëve nuk presin një ndryshim dramatik vitin e ardhshëm, ndërsa ligjvënësit përballen me zgjedhje në nëntor. Reforma e imigracionit u miratua në Senat, por as që u hodh në vote në Dhomën e Përfaqësuesve. Kjo bëri që disa aktivistë të fillonin një grevë urie për të tërhequr vëmendjen e ligjvënësve. Udhëheqësja e pakicës në Dhomën e Përfaqësuesve Nancy Pelosi e përmblodhi me këto fjalë zemërimin e demokratëve. Rendi i ditës në Dhomën e Përfaqësuesve përcaktohet nga republikanët që kanë shumicën dhe ata harxhuan shumë kohë duke miratuar ligje për të hedhur poshtë ose për të vonuar hyrjen në fuqi të reformës së kujdesit shëndetësor të presidentit Obama. , Kundërshtimi i reformës shëndetësore nga republikanët çoi në mbylljen e qeverisë federale për dy javë në tetor, me grupet konservatore që ishin zërat më të fuqishëm kundër tij. Dy muaj më vonë, udhëheqësi i Dhomës së Përfaqësuesve John Boehner kritikoi disa republikanë duke thënë se ata e shtyn partinë në një ngërç të kotë të buxhetit. Stuart Rothenberg është analist politik. Republikani veteran, Senatori John McCain është dakort. Senatori McCain thotë se atmosfera në Kongres është më e keqja që ai kujton në 30 vjetët e karrierës së tij në Kongres. Ai thotë se ligjvënësit nuk duhet të harrojnë se mund të bësh kompromis për të miratuar ligje, pa kompromentuar parimet që ke.